Here is a page extracted from Wikipedia that may contain CSS, HTML, and a lot of unformatted text.

Title: Rhinoceros unicornis
Content: O rinoceront indio (Rhinoceros unicornis  (Linnaeus, 1758)) ye una especie de mamifero d'a orden d'os Perissodactyla y familia Rhinocerotidae que ye una especie de rinoceront nativa d'o subcontinente indio. As suyas poblacions son esflecadas y restrinchidas a menos de 20.000 km2. Amás, se considera que a extensión y a calidat de l'habitat mas important d'iste rinoceront, a sabana aluvial Terai-Duar y os feners y os selvas riberanas, son en baxada a resultas de l'invasión humana y ganadera. En agosto de 2018, s'estimaba que a población mundial comprendeba 3.588 individuos, incluyius 2.939 en India y 649 en Nepal. Nomás o Parque Nacional Kaziranga teneba una población estimada de 2048 rinoceronts en 2009. Lo Santuario de Vida Silvestre en Asam tien a mayor densidat de rinoceronts indios en o mundo con 84 individuos en un aria de 38,80 km2 en 2009.

Lo rinoceront indio bella vegada s'extendió per tot o trango d'a plana de l'Indo y lo Gangas, pero a caza excesiva y o desembolique agricola reducioron a suya aria de distribución drasticament a 11 puestos en o norte d'a India y o sud de Nepal. En primerías d'o decenio de 1990, s'estimaba que yeran vivos entre 1.870 y 1.895 rinoceronts. Dende alavez, as zifras han augmentau a resultas d'as midas de conservación adoptadas per o gubierno. Manimenos, a caza furtiva sigue estando una menaza contina, ya que mas de 150 rinoceronts estioron asasinaus en Assam per cazataires furtivos entre 2000 y 2006.

Quasi lo 85 % d'a población mundial de rinoceronts indios se concentra en Asam, an o Parque Nacional Kaziranga contiene o 70 % d'a población de rinoceronts.

Referencias

Vinclos externos 

Rhinoceros
Fauna d'Asia